Hirman, Karel, minister hospodárstva SR (2022-11-10):
Ďakujem veľmi pekne, pán predsedajúci. Vážené pani poslankyne, vážení páni poslanci, prajem dobrý deň, dobré ráno, vlastne včera bolo prvé čítanie, takže to odôvodnenie možno si ešte mnohí pamätáte, ale ho zopakujem. Tento návrh novely zákona o dotáciách v pôsobnosti ministerstva hospodárstva je, jej cieľom je doplniť dotačné tituly aj dotáciu na kompenzáciu zvýšených cien elektriny a zemného plynu. Návrh zákona je upravený tak, je to rámcový zákon, aby bolo možné poskytovať dotácie pre čo najširšie alebo absolútne najširšie okruh príjemcov, ktoré sú teda právnické alebo fyzické osoby – podnikatelia. A konkrétne potom rozlíšenie oprávnených subjektov bude definované v schémach štátnej pomoci a na nich nadväzujúcich výziev, ktoré teda budú nasledovať ešte tento rok a budúci rok. Zákon v otázke podmienok poskytovania dotácií oprávneného obdobia, výpočtov oprávnených nákladov bude odkazovať, teda odkazuje na schémy štátnej pomoci, kde to bude presne definované a vo vzťahu aj k stropu cien elektriny a plynu, od ktorých sa bude odvodzovať teda tá výška dotácie, sa budú definovať v nariadeniach vlády a vo výzvach, ktoré budú nasledovať. V zákone nie sú uvedené preto, lebo keby sa a budú pravdepodobne tá volatilita na trhoch alebo situácia je, veľmi sa mení dynamicky. Keby bolo potrebné meniť nejaké čísla, nejaké tieto ukazovatele, aby sme nemuseli zase otvárať zákon, ale stačí to potom upraviť v tých schémach, resp. v tých výzvach. Dotácie sa budú poskytovať teda na základe žiadostí, ktoré budú predkladať tieto oprávnené podnikateľské subjekty, žiadosť sa bude podávať výhradne a zásadne len elektronicky, bude na to formulár, celý proces bude prebiehať elektronicky cez systémy ministerstva hospodárstva, ktoré sa zásadne ich kapacita posilňuje, vieme, čo máme robiť. Posilňujeme tie kapacity, násobne ich zvyšujeme tak, aby k 1. decembru boli pripravené údaje, spolupráca s dodávateľmi energií. Takisto je veľmi úzka, tie údaje budeme mať, budú sa teda krížovo tie údaje spájať v tých žiadostiach od tých príjemcov podnikateľských subjektov, od tých dodávateľov, takže tam bude presná alebo bude krížová kontrola tých údajov, keďže sú naviazané na systémy zase, kde sú, kde je to všetko registrované a aby sa čo najviac eliminovali aj chyby, samozrejme, ale aj rôzne prípadné špekulácie. Takže, vážený pán predsedajúci, vážené pani poslankyne, vážení páni poslanci, tento zákon umožní, čo je podstatné, zrealizovať prvý balík pomoci už v tomto roku, ak nám sa podarí tento zákon schváliť a ak prejdú notifikácie schémy na to naviazanej v Európskej komisii, už bola tá schéma zaslaná na notifikáciu, intenzívne komunikujeme s Bruselom a máme vysokú pravdepodobnosť, že sa to podarí do konca novembra, aby to bolo notifikované a následne potom budú realizované teda ďalšie schémy po novom roku v závislosti od toho, ako sa nám tá situácia, ako som povedal, bude vyvíjať aj na trhoch a vôbec v ekonomike a v štátnom rozpočte, ktorý je, samozrejme, nutné ešte prijať pre budúci rok. Ďakujem veľmi pekne za pozornosť, ďakujem pekne za veľmi vecnú, konkrétnu, živú debatu vo výboroch, kde padali veľmi praktické, vecné pripomienky, otázky, záujem, úprimný záujem o to. Takisto v pléne čo zazneli včera, a teda poprosím vás o podporu tohto, tohto návrhu zákona, za čo vopred ďakujem.